Diari Oficial de la Generalitat Valenciana


Sumari del DOGV 6942, del 14-01-2013 (2013/246)

ORDE 8/2012, de 29 de desembre, de la Conselleria de Governació i Justícia, per la qual s'obri un nou termini de presentació de sol·licituds per a les 25 beques d'especialització esportiva en les modalitats d'escala i corda i de raspall, convocades mitjançant l'Orde 11/2012, de 22 de novembre, de la Conselleria de Governació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6942

Data del DOGV
:   14-01-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/246


Data del document
:   29-12-2012

Organisme emissor
:   Conselleria de Governació i Justícia

Tipus de document
:   Ordre

Anàlisi jurídica

 Descriptors 

:   * Conselleria de Governació i Justícia
    * ajuda pública

ORDE 8/2012, de 29 de desembre, de la Conselleria de Governació i Justícia, per la qual s'obri un nou termini de presentació de sol·licituds per a les 25 beques d'especialització esportiva en les modalitats d'escala i corda i de raspall, convocades mitjançant l'Orde 11/2012, de 22 de novembre, de la Conselleria de Governació. [2013/246]  
Amb data 30 de novembre de 2012 va ser publicada en el Diari Oficial de la Comunitat Valenciana, l'Orde 11/2012, de 22 de novembre, de la Conselleria de Governació, per la qual es convoquen 25 beques d'especialització esportiva en les modalitats d'escala i corda i de raspall.  
  
Considerant l'acollida que ha tingut la convocatòria d'estes beques d'especialització esportiva en les modalitats d'escala i corda i de raspall, i també la prioritat que, per a la Generalitat, té el foment, el suport i la potenciació de l'esport de la pilota valenciana, així com la seua tutela, i garantir-ne el coneixement, el desenrotllament, la pràctica i la difusió a la nostra Comunitat, es considera convenient procedir a l'obertura d'un nou termini de presentació de sol·licituds.   
Per això i en virtut de les facultats que em conferix l'article 28 de la Llei de la Generalitat 5/1983, de 30 de desembre, del Consell, i de conformitat amb el que establix el Decret Legislatiu de 26 de juny de 1991, del Govern Valencià, pel qual s'aprova el Text Refós de la Llei d'Hisenda Pública de la Generalitat, amb la Llei 38/2003, de 17 de novembre, General de Subvencions, que desplega el Reial Decret 887/2006, de 21 de juliol, pel qual s'aprova el seu reglament, i amb el Decret 132/2009, del Consell, de 4 de setembre, pel qual es regula la concessió de beques.  
  
ORDENE  
  
Primer  
Obrir un nou termini de presentació de sol·licituds per a les vint-i-cinc beques d'especialització esportiva en les modalitats d'escala i corda i de raspall, convocades mitjançant l'Orde 11/2012, de 22 de novembre, de la Conselleria de Governació (DOCV 6914, 30.11.2012).  
  
Segon  
El nou termini serà de 7 dies naturals comptadors a partir de l'endemà de la publicació d'esta orde en el Diari Oficial de la Comunitat Valenciana. Quan l'últim dia del termini siga inhàbil, s'entendrà prorrogat al primer dia hàbil següent. L'incompliment del mencionat termini determinarà l'exclusió de la convocatòria.   
En el cas que una mateixa persona, dins del termini establit, presentara més d'una sol·licitud, s'entendrà que l'última presentada reemplaça les anteriors.  
  
València, 29 de desembre de 2012  
  
El conseller de Governació i Justícia,  
SERAFÍN CASTELLANO GÓMEZ